Berlingske Tidende, 1832-03-12
Paris, den 3die Marts. Her ere pludselige Dødsfald paa Gaderne, af Slagflod, ikke sjeldne. J Forgaars faldt to Mænd, der talede med hinanden paa Pontneuf, pludselig omkuld; den ene var strax død, den andens Tilstand er høist betænkelig. Mange frygte for Choleras Nærmelse. J alle Domsale foretages Chlorrøgninger. De Deputeredes Kammer hørte en Beretning om Lovforslager angaaende de store Mænds - som vi have eller ville faae - Henflyttelse til Pantheon. Committeen har amenderet Hr. Salvertes oprindelige Forslag. J denne Anledning yttrer det fortrinligste af vore Blade Journal des Debats sig med disse Ord: "J Fremtiden skal en Mand altsaa erklæres for stor paa følgende Maade: - Proceduren er den samme, som ved en Lovforslag : - den store Mands Præsentation, Commiteeberetning, offentlig Discussion, hemmeligt Scrutinium, Resul atets Proclamering ved Præsidenten, - og Candidaten til Udødelighed ertiæres med saa eller saa mange Stemmer for en stor Mand eller - for en af vore Jevnlige. J forrige Aar havde man foreslaaet, at den Ære, at komme ind i Pantheon, først skulde tilkjendes ti Aar efter den store Mands Død; men Committeen har fundet dette Tal for høit og reduceret det til fem. Man bliver altsaa fem Aar før udødelig. - Efterat Kammeret havde aabnet Pantheons Elysium for de store Mænds Skygger, tog det i den Begeistring, hvori Hedenskab og "fransk Philosophier havde sat det, Søndagens Afskaffelse i Overveielse. Hr. Portalis foreslog, at Loven ikke meere skulde erkjende Søndagen!! Blandt saa mange Ting, der skulle afskaffes, og om hvilke vore ødelæggende Herrer deele sig, er Søndagen falden i Hr. Portalis's Lod; han har yttret sit onde Lune mod denne, og svoret, at berøve den sin lovlige Sanction. Vi mindes ikke, at det siden Juliirevolutionen er faldet een Eneste ind, at besvære sig over Søndagen. Hidtil har den undgaaet al politisk Reaction, den uskyldige, redelige Søndag; og det med fuld Føje Thi hvad Ondt har den vel stiftet i sin Vældes Dage. Den har i en Række af Aarhundreder været den mildeste af alle vore Herskere. Men det ændser Hr. Portalis ikke, han har daarligen meent, at et Angreb paa Søndagen kunde give ham Anledning til at vise en ivrig Patriotisme. - Søndagen paabyrdes en stor Forbrydelse. Den er nemlig christelig. Da nu den ny Lov ingen "Statsreligion erkjender, hvi skulde man da erkjende en Søndag? Dens Helligholdelse er jo den blot Levning af Restaurationens Misbrug." Jøderne have Helligdag om Løverdagen; af Jøder ere i Frankrige omtrent 69,0. Skulde nu 32 Mill. Franskmænd vedblive at have en Søndag i deres Love, fordi denne er 69,0 Jøder ubeqvem, Nei, vi bør af skaffe Søndagen af Agtelse for Jødernes Sabbath !!! - Forgjæves ønskede nogle af Deputeretkammerets Medlemmer, at manikke skulde deliberere om dette Forslag; forgiæves antoge de sig Søndagen. Haandværkeren og Bonden staaer Fare for at see den Dags Undergang, der er helliget til Hvile, til Tanken om Gud, og til al uskyldig Glæde, - og Alt dette i en Philosophies Navn, som til Held for Frankrige, nu er gaaet aldeles af Mode og er flygtet hen til nogle Bænke i Deputeretkammeret. - unddrage de fattige Arbeidere deres Hviledag, naar J berøve Søndagen sin lovlige Sauction. J sige, at Arbeideren, naar han arbeider een Dag meer, ogsaa faaer Betaling for een Dag meer. Men troer ikke det. Den fattige Daglønner, der maa søge Arbeide, gives altid deres Vilkaarlighed til Priis, der kunne forskaffe ham dette. Ugen forøges altsaa med en lang Arbeidsdag, uden at denne betales som en saadann. Dette har Hr. Delessert beviist i Deputeretkammeret og Hr. de Tracy ikke gjendrevet. - Kammeret vogte sig vel for at antaste Folkets hellige Skikke! Conventet kunde ikke, saa mægtigt det end var, indføre Decadiddagen i Stedet for Søndagen, der alligevel blev helligholdt. Deputeretkammeret formaaer Meget, men det kan ligesaa lidet afskaffe saadanne gjennem Aarhundreder helligede Vedtægter, som indføre nye af dette Slags. - Saaledes er nu Pantheons Gjenoprettelse decreteret og Søndagen angribes i de Garantier, der beskytte den. Men vi tør vædde, at Søndagen vil overleve Pantheon, og blive udødeligere end de store Mænd, som vi ville creere ved Scrutinium.